nibzard/narodne-novine-full-text-markdown huggingface dataset:
## Zakon o izmjeni i dopuni Zakona o plaćama sudaca i drugih pravosudnih dužnosnika

### NN 111/1996 (31.12.1996.), Zakon o izmjeni i dopuni Zakona o plaćama sudaca i drugih pravosudnih dužnosnika

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI I DOPUNI ZAKONA O PLAĆAMA SUDACA I DRUGIH PRAVOSUDNIH DUŽNOSNIKA**

Proglašavam Zakon o izmjeni i dopuni Zakona o plaćama sudaca i drugih
pravosudnih dužnosnika, koji je donio Zastupnički dom Sabora Republike
Hrvatske na sjednici 20. prosinca 1996.

Broj: 01-96-2228/1
Zagreb, 27. prosinca 1996.

Predsjednik
Republike Hrvatske
**dr. Franjo Tuđman,** v. r.

Zakon, NN 111/1996-2168
## Zakon o izmjeni Zakona o političkim strankama

### NN 111/1996 (31.12.1996.), Zakon o izmjeni Zakona o političkim strankama

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENI ZAKONA O POLITIČKIM STRANKAMA**

Proglašavam Zakon o izmjeni Zakona o političkim strankama, koji je donio
Zastupnički dom Sabora Republike Hrvatske na sjednici 20. prosinca 1996.

Broj: 01-96-2229/1
Zagreb, 27. prosinca 1996.

Predsjednik
Republike Hrvatske
**dr. Franjo Tuđman,** v. r.

ZAKON

**O IZMJENI ZAKONA O POLITIČKIM STRANKAMA**

Članak 1.

U Zakonu o političkim strankama ("Narodne novine",
br. 76/93.) u članku 19. stavak 2. mijenja se i glasi:
"Sredstva za rad političke stranke iz stavka 1. ovoga članka osiguravaju
se u iznosu od 72 prosječne bruto osnovice za obračun plaće djelatnika i dužnosnika
zaposlenih u državnim tijelima Republike Hrvatske."

Članak 2.

Ovaj Zakon stupa na snagu osmoga dana od dana objave u
"Narodnim novinama".

Klasa: 007-03/92-01/08
Zagreb, 20. prosinca 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić**, v.r.

Zakon, NN 111/1996-2169
## Uredba o davanju ovlasti Fondu u stambenom gospodarstvu

### NN 111/1996 (31.12.1996.), Uredba o davanju ovlasti Fondu u stambenom gospodarstvu

# **VLADA REPUBLIKE HRVATSKE**

Na temelju članka 79. Zakona o naknadi za imovinu oduzetu za vrijeme
jugoslavenske komunističke vladavine ("Narodne novine", broj 92/96), Vlada
Republike Hrvatske je na sjednici održanoj 30. prosinca 1996. godine donijela

## **UREDBU**

### **O DAVANJU OVLASTI FONDU U STAMBENOM GOSPODARSTVU**

Članak 1.

Do ustrojavanja Fonda za naknadu oduzete imovine, osobe koje su pravo
na otkup stana stekle na temelju Zakona o naknadi za imovinu oduzetu za
vrijeme jugoslavenske komunističke vladavine (u daljnjem tekstu: Zakon
o naknadi) zahtjev za otkup stana podnose Fondu u stambenom gospodarstvu,
odnosno pravnoj osobi koja obavlja poslove iz nadležnosti Fonda (u daljnjem
tekstu: Fond), općine, odnosno grada prema mjestu gdje se stan nalazi.

Članak 2.

Fond ima sva prava i obveze koja glede sklapanja ugovora o prodaji stana
na temelju Zakona o naknadi ima Fond za naknadu oduzete imovine, osim isplate
naknade prijašnjim vlasnicima.

Ugovori o prodaji stana sklapaju se pod uvjetima i na način propisan
Zakonom o naknadi.

Članak 3.

Sredstva ostvarena prodajom stanova Fond je dužan uplaćivati na poseban
račun.

Sredstva iz stavka 1. ovoga članka Fond će po osnivanju Fonda za naknadu
oduzete imovine uplatiti na njegov račun.

Članak 4.

Ova Uredba stupa na snagu danom objave u "Narodnim novinama"

Klasa: 370-01/96-01/14.
Urbroj: 5030109-96-1
Zagreb, 30. prosinca 1996.

Predsjednik
**mr. Zlatko Mateša,** v. r.

Uredba, NN 111/1996-2170
## Odluka o produljenju roka iz članka 4. stavka 2. Zakona o prodaji stanova na kojima postoji stanarsko pravo

### NN 111/1996 (31.12.1996.), Odluka o produljenju roka iz članka 4. stavka 2. Zakona o prodaji stanova na kojima postoji stanarsko pravo

# VLADA REPUBLIKE HRVATSKE

Na temelju članka 59. Zakona o prodaji stanova na kojima postoji stanarsko
pravo ("Narodne novine", br. 43/92 - pročišćeni tekst, 69/92, 25/93, 48/93,
2/94, 44/94, 58/95 i 11/96), Vlada Republike Hrvatske je na sjednici održanoj
30. prosinca 1996. godine donijela

## **ODLUKU**

### **O PRODULJENJU ROKA IZ ČLANKA 4. STAVKA 2. ZAKONA O PRODAJI STANOVA NA KOJIMA POSTOJI STANARSKO PRAVO**

I.

Rok iz članka 4. stavka 2. Zakona o prodaji stanova na kojima postoji
stanarsko pravo ("Narodne novine", br. 43/92 - pročišćeni tekst, 69/92,
25/93, 48/93, 2/94, 44/94, 58/95 i 11/96) za podnošenje zahtjeva za kupnju
stanova u hrvatskom Podunavlju produljuje se do 31. prosinca 1997. godine.

II.

Danom stupanja na snagu ove Odluke stavlja se izvan snage Odluka o produljenju
roka iz članka 4. stavka 2. Zakona o prodaji stanova na kojima postoji
stanarsko pravo ("Narodne novine", broj 103/95).

III.

Ova Odluka stupa na snagu danom objave u "Narodnim novinama".

Klasa: 370-01/95-01/08
Urbroj: 5030109-96-12
Zagreb, 30. prosinca 1996.

Predsjednik
**mr. Zlatko Mateša,** v. r.

Odluka, NN 111/1996-2171
## Odluka o izmjeni Odluke o određivanju robe i drugih stvari koje se uvoze iz drugih država ili područja nastalih raspadom bivše SFRJ, a ne smatraju se carinskom robom

### NN 111/1996 (31.12.1996.), Odluka o izmjeni Odluke o određivanju robe i drugih stvari koje se uvoze iz drugih država ili područja nastalih raspadom bivše SFRJ, a ne smatraju se carinskom robom

# VLADA REPUBLIKE HRVATSKE

Na temelju članka 4. stavka 4. Carinskog zakona ("Narodne novine", br.
53A/91, 33/92, 106/93 i 92/94), Vlada Republike Hrvatske je na sjednici
održanoj 30. prosinca 1996. godine donijela

## **ODLUKU**

### **O IZMJENI ODLUKE O ODREĐIVANJU ROBE I DRUGIH STVARI KOJE SE UVOZE IZ DRUGIH DRŽAVA ILI PODRUČJA NASTALIH RASPADOM BIVŠE SFRJ, A NE SMATRAJU SE CARINSKOM ROBOM**

I.

U točki V. Odluke o određivanju robe i drugih stvari koje se uvoze iz
drugih država ili područja nastalih raspadom bivše SFRJ, a ne smatraju
se carinskom robom ("Narodne novine", br. 42/95 i 52/96) riječi "31. prosinca
1996." zamjenjuju se riječima "30. lipnja 1997.".

II.

Ova Odluka stupa na snagu danom objave u "Narodnim novinama".

Klasa: 413-04/94-01/07
Urbroj: 5030105-96-5
Zagreb, 30. prosinca 1996.

Predsjednik
**mr. Zlatko Mateša,** v. r.

Odluka, NN 111/1996-2172
## Izmjene i dopune Pravilnika o dodjeli dionica bez naplate

### NN 1/1997 (3.1.1997.), Izmjene i dopune Pravilnika o dodjeli dionica bez naplate

# MINISTARSTVO RADA I SOCIJALNE SKRBI

Na temelju članka 27. stavak 4. Zakona o privatizaciji ("Narodne novine"
broj 21/96) ministar privatizacije donosi

## **IZMJENE**

### **I DOPUNE PRAVILNIKA O DODJELI DIONICA BEZ NAPLATE**

Članak 1.

U članku 3. Pravilnika o dodjeli dionica bez naplate, ("Narodne novine"
br. 44/96) u prvoj rečenici brišu se riječi: "i upravljanja imovinom" (u
daljnjem tekstu: Ministarstvo privatizacije).

Članak 2.

Članak 6. Pravilnika mijenja se i glasi:

"Uz zahtjev iz članka 3. ovog Pravilnika mora se priložiti rješenje
ili uvjerenje kojim je utvrđen status ovlaštenog sudionika. Rješenje ili
uvjerenje izdaje:

*1. Ministarstvo obrane za:*

ratne vojne invalide, obitelji poginulih hrvatskih branitelja, obitelji
nestalih ili zatočenih hrvatskih branitelja, hrvatske branitelje koji su
bili zatočeni, mirnodopske vojne invalide (Članak 21. stavak 1. alineja
1, 2, 3, 7 te dio alineje 5. Zakona o privatizaciji).

*2. Županijski uredi za rad, zdravstvo i socijalnu skrb za:*

obitelji poginulih, zatočenih ili nestalih civilnih osoba, civilne invalide
rata (članak 21. stavak 1. alineja 4 i 6 Zakona o privatizaciji).

*3. Komisija za zatočene i nestale Vlade Republike Hrvatske za:*

civile koji su bilo zatočeni (članak 21. st. 1., dio alineje 5, Zakona
o privatizaciji).

*4. Ured za prognanike i izbjeglice Vlade Republike Hrvatske za:*

prognanike i izbjeglice-povratnike (članak 21. st. 1. alineja 8 Zakona
o privatizaciji).

*5. Administrativna komisija Vlade Republike Hrvatske za:*

bivše političke zatvorenike (članak 21. st. 1. alineja 9 Zakona o privatizaciji).

*6. Županijski uredi za opću upravu za:*

osobe iz članka 21. stavak 2. Zakona o privatizaciji.

Članak 3.

U članku 7. stavak 2. Pravilnika, u trećoj (3) alineji riječ "osiguranik"
zamjenjuje se rječju "sudionik".

Članak 4.

Iza članka 23. Pravilnika dodaje se članak 23a. koji glasi:

"Dražbovna komisija ima predsjednika i dva člana koje imenuje ministar
privatizacije.

Zadaća je Dražbovne komisije da intervenira u cijenovni algoritam, uvodeći
indeks I, kojim bi se stvorila protuteža općem padu cijena svih ponuđenih
dionica, u slučaju da se u nekom od krugova, imatelji kupona (ovlašteni
sudionici i privatizacijski investicijski fondovi) uzdrže od dražbovanja."

Članak 5.

Ove Izmjene i dopune stupaju na snagu danom objave u "Narodnim novinama".

Klasa: 943-1/96-01/1298
Urbroj: 517-02-201/96-01
Zagreb, 30. prosinca 1996.

Ministar
**Milan Kovač,** v. r.

Izmjene i dopune, NN 1/1997-8
## Odluka o dodjeli sredstava za pomoć, liječnje i rekreaciju Matici hrvatskih umirovljenika u godini 1996.

### NN 1/1997 (3.1.1997.), Odluka o dodjeli sredstava za pomoć, liječnje i rekreaciju Matici hrvatskih umirovljenika u godini 1996.

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 23. prosinca 1996. donosi

## **ODLUKU**

### **O DODJELI SREDSTAVA ZA POMOĆ, LIJEČENJE I REKREACIJU MATICI HRVATSKIH UMIROVLJENIKA U GODINI 1996.**

Članak 1.

Iz sredstava Republičkog fonda mirovinskog i invalidskog osiguranja
radnika Hrvatske dodjeljuju se sredstva za pomoć, liječenje i rekreaciju
Matici hrvatskih umirovljenika u godini 1996. u svoti od 2.515.390,00 (slovima:
dvamilijunapetstopetnaesttisućatristodevedeset kuna).

Članak 2.

Sredstva iz članka 1. ove odluke utvrđuju se u godini 1996. u svoti
od 5,00 (slovima: pet kuna) za jednog korisnika.

Članak 3.

Ova odluka stupa na snagu danom objave u "Narodnim novinama".

Klasa: 140-13/96-01/4765
Urbroj: 341-99-01/96-1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske **dr. Đuro Njavro**, v. r.

Odluka, NN 1/1997-12
## Odluka o dodjeli sredstava za pomoć, liječenje i rekreaciju Sindikatu umirovljenika Hrvatske u godini 1996.

### NN 1/1997 (3.1.1997.), Odluka o dodjeli sredstava za pomoć, liječenje i rekreaciju Sindikatu umirovljenika Hrvatske u godini 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 23. prosinca 1996. donosi

## **ODLUKU**

### **O DODJELI SREDSTAVA ZA POMOĆ, LIJEČENJE I REKREACIJU SINDIKATU UMIROVLJENIKA HRVATSKE U GODINI 1996.**

Članak 1.

Iz sredstava Republičkog fonda mirovinskog i invalidskog osiguranja
radnika Hrvatske dodjeljuju se sredstva za pomoć, liječenje i rekreaciju
Sindikatu umirovljenika Hrvatske u godini 1996. u svoti 1.354.440,00 (slovima:
jedanmilijuntristopedesetčetiritisućečetiristočetrdeset kuna).

Članak 2.

Sredstva iz članka 1. ove odluke utvrđuju se u godini 1996. u svoti
od 5,00 (slovima: pet kuna) za jednog korisnika.

Članak 3.

Ova odluka stupa na snagu danom objave u "Narodnim novinama".

Klasa: 140-13/96-01/4765
Urbroj: 341-99-01/96-2
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske **dr. Đuro Njavro**, v. r.

Odluka, NN 1/1997-13
## Objava o brisanju iz Registra proizvođača poljoprivrednog sjemena

### NN 1/1997 (3.1.1997.), Objava o brisanju iz Registra proizvođača poljoprivrednog sjemena

# **MINISTARSTVO POLJOPRIVREDE I ŠUMARSTVA**

## **OBJAVA**

### **O BRISANJU IZ REGISTRA PROIZVOĐAČA POLJOPRIVREDNOG SJEMENA**

Ministarstvo poljoprivrede i šumarstva, na temelju članka 7. Zakona
o poljoprivrednom sjemenu i poljoprivrednom sadnom materijalu ("Narodne
novine", br. 50/88, 28/92, 26/93 i 29/94), objavljuje da se iz Popisa pravnih
osoba ovlaštenih za stručni nadzor nad proizvodnjom poljoprivrednog sjemena
briše:

1. OOUR Zavod za krumpir Stara Sušica, Ravna Gora u sastavu fakulteta
poljoprivrednih znanosti Sveučilišta u Zagrebu,

2. "FLORA" export-import, Poduzeće za trgovinu na veliko i malo, s potpunom
odgovornošću, Koprivnica, Ciglana 29,

3. Poljoprivredno poduzeće - Ratarstvo "Šipovac" d.o.o., Našice, Šipovac
bb,

4. Poljoprivredno poduzeće - Ratarstvo "Podgorač" d.o.o. Podgorač, Barice
bb,

5. Poljoprivredno poduzeće - Ratarstvo "Koška" d.o.o., Koška, M. Gupca
198,

6. Poljoprivredno poduzeće - Ratarstvo "Budimci" d.o.o., Budimci, V.
Karadžića 27,

7. Poljoprivredno poduzeće - Ratarstvo "Šipovac", d.o.o. Našice, Šipovac
bb.

Klasa: 320-11/96-1/56
Urbroj: 525-2-96-2
Zagreb, 19. prosinca 1996.

Ministar
**mr. Zlatko Dominiković,** v. r.

Ostalo, NN 1/1997-14
## Objava o brisanju iz Registra dorađivača poljoprivrednog sjemena

### NN 1/1997 (3.1.1997.), Objava o brisanju iz Registra dorađivača poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O BRISANJU IZ REGISTRA DORAĐIVAČA POLJOPRIVREDNOG SJEMENA**

Ministarstvo poljoprivrede i šumarstva, na temelju članka 7. Zakona
o poljoprivrednom sjemenu i poljoprivrednom sadnom materijalu ("Narodne
novine", br. 50/88., 28/92., 26/93. i 29/94), objavljuje da se iz Popisa
pravnih osoba ovlaštenih za stručni nadzor nad proizvodnjom poljoprivrednog
sjemena briše:

1. Okružni zatvor Gospić u Gospiću,

2. OOUR "PAPUK" Našice u sastavu RO "Croatia" za promet i preradu žitarica
IPK Osijek iz Našica,

3. "VERUDA" d.o.o. iz Rijeke, Zagrebačka 4.

Klasa: 320-11/96-1/58
Urbroj: 525-2-96-2
Zagreb, 19. prosinca 1996.

Ministar
**mr. Zlatko Dominiković,** v. r.

Ostalo, NN 1/1997-15
## Objava o brisanju iz Popisa pravnih osoba ovlaštenih za stručni nadzor nad proizvodnjom poljoprivrednog sjemena

### NN 1/1997 (3.1.1997.), Objava o brisanju iz Popisa pravnih osoba ovlaštenih za stručni nadzor nad proizvodnjom poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O BRISANJU IZ POPISA PRAVNIH OSOBA OVLAŠTENIH ZA STRUČNI NADZOR NAD PROIZVODNJOM POLJOPRIVREDNOG SJEMENA**

Ministarstvo poljoprivrede i šumarstva, na temelju članka 7. Zakona
o poljoprivrednom sjemenu i poljoprivrednom sadnom materijalu ("Narodne
novine", br. 50/80., 28/92., 26/93. i 29/94.), objavljuje da se iz Popisa
pravnih osoba ovlaštenih za stručni nadzor nad proizvodnjom poljoprivrednog
sjemena briše:

1. OOUR Zavod za krumpir Stara Sušica, Ravna Gora u sastavu fakulteta
poljoprivrednih znanosti Sveučilišta u Zagrebu,

2. "FLORA" - import Poduzeće za trgovinu na veliko i malo s potpunom
odgovornošću, Koprivnica, Ciglana 29,

Klasa: 320-11/96-1/60
Urbroj: 525-2-96-2
Zagreb, 19. prosinca 1996.

Ministar
**mr. Zlatko Dominiković,** v. r.

Ostalo, NN 1/1997-16
## Objava o upisu u Registar proizvođača poljoprivrednog sjemena

### NN 1/1997 (3.1.1997.), Objava o upisu u Registar proizvođača poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O UPISU U REGISTAR PROIZVOĐAČA POLJOPRIVREDNOG SJEMENA**

Ministarstvo poljoprivrede i šumarstva, na točke 2. članka 12. točke
21. Zakona o poljoprivrednom sjemenu i sadnom materijalu ("Narodne novine",
br. 50/88, 28/92, 26/93 i 29/94) i Pravilnika o registrima ("Narodne novine",
br. 19/89) točka 1. članak 7., objavljuje se da se u Registar proizvođača
poljoprivrednog sjemena upisuju:

100. Poljoprivredna zadruga "Gramip" Dubrava, Trg Slobode 10 - Dubrava
kod Vrbovca;

101. "Varaždinka" d.d. Poljoprivreda i prehrambena industrija, Varaždin,
Optujska 184;

102. "Sjemenarna" RI - društvo s ograničenom odgovornošću za trgovinu,
proizvodnju i usluge, Rijeka;

103. "Baneks" d.o.o., za trgovinu, ugostiteljstvo, proizvodnju i promet
sjemenskih roba Črešnjevo, Beretinec;

104. PPK "Valpovo" d.d. Poljoprivreda, A. B. Šimića 27 Valpovo;

105. "Hana" u Poljoprivredi Našice, B. Radića 2;

106. "Hana-Lila" d.o.o. za poljodjelsku proizvodnju Našice;

107. "Hana-Budimci" d.o.o. za poljodjelsku proizvodnju Budimci

108. "Hana-Vuka" d.o.o. za poljodjelsku proizvodnju Budimci;

109. "Hana-Podgorač" d.o.o. za poljodjelsku proizvodnju Podgorač;

110. "Hana-Breznica" d.o.o. za poljodjelsku proizvodnju Našice;

111. "Hana-Koška" d.o.o. za poljodjelsku proizvodnju Našice;

112. "Hana-Stipanovci" d.o.o., za poljodjelsku proizvodnju Podgorač;

113. "Hana-Šipovac" d.o.o. za poljodjelsku proizvodnju, Našice;

114. "Agroludbreg" d.d. Ludbreg, Petra Zrinskog 1 (doregistracija);

115. "Flora" d.o.o. Koprivnica, Bajer 12, Koprivnica

116. "Cerna" - dioničko društvo za poljoprivrednu proizvodnju Cerna;

117. Zavod za krumpir Stara Sušica d.d., Ravna Gora iz Ravne Gore, Stara
Sušica 71;

118. PIK Vrbovec - Mesna industrija 8, d.d. Vrbovec.

119. "Fitoing" d.o.o., za proizvodnju, promet i stručnu suradnju, Nova
Gradiška, Bodovaljci 151.

Klasa: 320-11/96-1/55
Urbroj: 525-02-96-2
Zagreb, 19. prosinca. 1996.

Ministar
**mr. Zlatko Dominiković,** v. r.

Ostalo, NN 1/1997-17
## Objava o upisu u Registar dorađivača poljoprivrednog sjemena

### NN 1/1997 (3.1.1997.), Objava o upisu u Registar dorađivača poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O UPISU U REGISTAR DORAĐIVAČA POLJOPRIVREDNOG SJEMENA**

Ministarstvo poljoprivrede i šumarstva, na točke 4. članka 21. Zakona
o poljoprivrednom sjemenu i sadnom materijalu ("Narodne novine", br. 50/88,
28/92, 26/93 i 29/94) i Pravilnika o registrima i načinu i postupku uvjeta
za upis u Registre i popise u proizvodnji i doradi poljoprivrednoga sjemena
i u proizvodnji poljoprivrednog sadnog materijala ("Narodne novine", br.
19/89) članak 9., objavljuje da se u Registar dorađivača poljoprivrednog
sjemena upisuju:

46. "Sjemenarna RI" Rijeka, d.o.o. za trgovinu proizvodnju i usluge
Rijeka;

47. "Baneks" d.o.o. za trgovinu ugostiteljstvo, proizvodnju i promet
sjemenskih roba Črešnjevo, Beretinec;

48. "Flora" d.o.o. Koprivnica, Bajer 12;

49. Zavod za krumpir Stara Sušica, d.d. Ravna Gora iz Ravne Gore, Stara
Sušica 7;

50. "Agro-Ing" d.o.o. Zagreb, Adamovec Keleminovići 7

51. "Trgoprojekt" d.o.o. Zagreb, Pustoselina 5, PJ Karlovac

52. "Papuk" d.d. za promet i preradu žitarica, Našice, Kolodvorska 1;

53. Poljoprivredna stanica d.o.o. VELIKA GORICA, Trg Kralja Tomislava
37, Velika Gorica.

Klasa: 320-11/96-1/57
Urbroj: 525-02-96-2
Zagreb, 19. prosinca 1996.

Ministar
**mr. Zlatko Dominiković,** v. r.

Ostalo, NN 1/1997-18
## Objava o upisu u Popis pravnih osoba ovlaštenih za utvrđivanje kvalitete nad proizvodnjom poljoprivrednog sjemena

### NN 1/1997 (3.1.1997.), Objava o upisu u Popis pravnih osoba ovlaštenih za utvrđivanje kvalitete nad proizvodnjom poljoprivrednog sjemena

# **MINISTARSTVO POLJOPRIVREDE I ŠUMARSTVA**

## **OBJAVA**

### **UPISA U POPIS PRAVNIH OSOBA OVLAŠTENIH ZA UTVRĐIVANJE KVALITETE NAD PROIZVODNJOM POLJOPRIVREDNOG SJEMENA**

Ministarstvo poljoprivede i šumarstva, na temelju točke 3. članka 17.
Zakona o poljoprivrednom sjemenu i poljoprivrednom sadnom materijalu ("Narodne
novine", br. 50/88, 28/92, 26/93 i 29/94) i Pravilnika o registrima i načinu
i postupku uvjeta za upis u Registre i popise u proizvodnji i doradi poljoprivrednog
sjemena i u proizvodnji poljoprivrednog sadnog materijala ("Narodne novine",
br. 19/89) točka 2., članak 8., objavljuje da se u Popis pravnih osoba
ovlaštenih na utvrđivanje kvalitete nad proizvodnjom poljoprivrednog sjemena
upisuje:

1. Zavod za krumpir Stara Sušica d.d. Ravna Gora, Stara Sušica 71.

Klasa: 320-11/96-1/63
Urbroj: 525-02-96-2
Zagreb, 19. prosinca 1996.

Ministar
**mr. Zlatko Dominiković,** v. r.

Ostalo, NN 1/1997-19
## Indeks cijena na malo u Republici Hrvatskoj u prosincu 1996. godine

### NN 1/1997 (3.1.1997.), Indeks cijena na malo u Republici Hrvatskoj u prosincu 1996. godine

# **OBJAVE**

Državni zavod za statistiku Republike Hrvatske objavljuje:

## **INDEKS**

### **CIJENA NA MALO U REPUBLICI HRVATSKOJ U PROSINCU 1996.**

Indeks cijena na malo u Republici Hrvatskoj u prosincu 1996. godine
u odnosu na studeni 1996. godine iznosi: **100**

Klasa: 957-04/96-01/90
Urbroj: 555-05-04-96-90
Zagreb, 31. prosinca 1996.

Ravnatelj
**mr. sc. Ivan Rusan,** v. r.

Ostalo, NN 1/1997-20
## Stopa rasta proizvođačkih cijena industrijskih proizvoda u prosincu 1996.

### NN 1/1997 (3.1.1997.), Stopa rasta proizvođačkih cijena industrijskih proizvoda u prosincu 1996.

# OBJAVE

Na temelju članka 9. Zakona o porezu na dobit ("Narodne novine" broj
109/93), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U PROSINCU 1996. GODINE**

Stopa rasta proizvođačkih cijena industrijskih proizvoda u prosincu
1996. godine u odnosu na studeni 1996. godine, iznosi: **0,3**

Klasa: 957-04/96-01/91
Urbroj: 555-05-04-96-91
Zagreb, 31. prosinca 1996.

Ravnatelj
**mr. sc. Ivan Rusan**

Ostalo, NN 1/1997-21
## Ispravak Odluke o obveznicama, stopi i osnovici za plaćanje komorskog doprinosa Hrvatskoj obrtničkoj komori za 1997. godinu

### NN 1/1997 (3.1.1997.), Ispravak Odluke o obveznicama, stopi i osnovici za plaćanje komorskog doprinosa Hrvatskoj obrtničkoj komori za 1997. godinu

# OBJAVE

Nakon objave Odluke o obveznicima, stopi i osnovici za plaćanje komorskog
doprinosa Hrvatskoj obrtničkoj komori za 1997. godinu u "Narodnim novinama",
broj 107 od 20. prosinca 1996. godine, utvrđena je pogreška, te se daje

## **ISPRAVAK**

### **ODLUKE O OBVEZNICIMA, STOPI I OSNOVICI ZA PLAĆANJE KOMORSKOG DOPRINOSA HRVATSKOJ OBRTNIČKOJ KOMORI ZA 1997. GODINU**

U članku 5. stavak 1. umjesto riječi: "XXXXX-842-YYY-523093" trebaju
stajati riječi: "XXXXX-842-YYY-5236".

Broj: 34-9/2-96-1

Zagreb, 30. prosinca 1996.

Predsjednik:
**Josip Šajnović,** v. r.

Ostalo, NN 1/1997-22
## Odluka o osnivanju Veleposlanstva Republike Hrvatske u Saveznoj Republici Jugoslaviji, sa sjedištem u Beogradu

### NN 2/1997 (9.1.1997.), Odluka o osnivanju Veleposlanstva Republike Hrvatske u Saveznoj Republici Jugoslaviji, sa sjedištem u Beogradu

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 10. Zakona o
vanjskim poslovima ("Narodne novine" broj 48/96.) donosim

## **ODLUKU**

### **O OSNIVANJU VELEPOSLANSTVA REPUBLIKE HRVATSKE U SAVEZNOJ REPUBLICI JUGOSLAVIJI, SA SJEDIŠTEM U BEOGRADU**

Osniva se Veleposlanstvo Republike Hrvatske u Saveznoj Republici Jugoslaviji,
sa sjedištem u Beogradu.

Ova Odluka stupa na snagu danom donošenja.

Broj: 01-96-1986/1

Zagreb, 2. prosinca 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 2/1997-23
## Odluka o razrješenju predstojnika Ureda Vlade Republike Hrvatske u Saveznoj Republici Jugoslaviji i dužnosti veleposlanika u Ministarstvu vanjskih poslova Republike Hrvatske, te postavljanju za izvanr

### NN 2/1997 (9.1.1997.), Odluka o razrješenju predstojnika Ureda Vlade Republike Hrvatske u Saveznoj Republici Jugoslaviji i dužnosti veleposlanika u Ministarstvu vanjskih poslova Republike Hrvatske, te postavljanju za izvanr

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU PREDSTOJNIKA UREDA VLADE REPUBLIKE HRVATSKE U SAVEZNOJ REPUBLICI JUGOSLAVIJI I DUŽNOSTI VELEPOSLANIKA U MINISTARSTVU VANJSKIH POSLOVA REPUBLIKE HRVATSKE, TE POSTAVLJENJU ZA IZVANREDNOG I OPUNOMOĆENOG VELEPOSLANIKA REPUBLIKE HRVATSKE U SAVEZNOJ REPUBLICI JUGOSLAVIJI**

dr. ZVONIMIR MARKOVIĆ razrješuje se dužnosti predstojnika Ureda Vlade
Republike Hrvatske u Saveznoj Republici Jugoslaviji, sa sjedištem u Beogradu
i dužnosti veleposlanika u Ministarstvu vanjskih poslova Republike Hrvatske,
te postavlja za izvanrednog i opunomoćenog veleposlanika Republike Hrvatske
u Saveznoj Republici Jugoslaviji, sa sjedištem u Beogradu.

Ova Odluka stupa na snagu danom donošenja.

Broj: 01-96-2200/2
Zagreb, 5. prosinca 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 2/1997-24
## Odluka o razrješenju počasnog konzula Republike Hrvatske u Kraljevini Danskoj, sa sjedištem u Halbaecku

### NN 2/1997 (9.1.1997.), Odluka o razrješenju počasnog konzula Republike Hrvatske u Kraljevini Danskoj, sa sjedištem u Halbaecku

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 23.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU POČASNOG KONZULA REPUBLIKE HRVATSKE U KRALJEVINI DANSKOJ, SA SJEDIŠTEM U HALBAECKU**

dr. MLADEN IBLER razrješuje se dužnosti počasnog konzula Republike Hrvatske
u Kraljevini Danskoj, sa sjedištem u Halbaecku.

Ova Odluka stupa na snagu danom donošenja.

Broj: 01-96-1978/1
Zagreb, 23. prosinca 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 2/1997-25
## Odluka o odlikovanju Redom Danice Hrvatske s likom Blaža Lorkovića

### NN 2/1997 (9.1.1997.), Odluka o odlikovanju Redom Danice Hrvatske s likom Blaža Lorkovića

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

za osobite zasluge u gospodarstvu.

**IVAN TARLE**

**REDOM DANICE HRVATSKE S LIKOM BLAŽA LORKOVIĆA**

Broj: 01-051-96-13-2-5/1
Zagreb, 18. prosinca 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 2/1997-26
## Odluka o izdavanju obveznica Republike Hrvatske uz plasman na domaćem i inozemnom tržištu kapitala

### NN 2/1997 (9.1.1997.), Odluka o izdavanju obveznica Republike Hrvatske uz plasman na domaćem i inozemnom tržištu kapitala

# VLADA REPUBLIKE HRVATSKE

Na temelju članka 33. Zakona o izvršavanju Državnog proračuna Republike
Hrvatske za 1997. godinu ("Narodne novine", broj 111/96), Vlada Republike
Hrvatske je na sjednici održanoj 3. siječnja 1997. godine donijela

## **ODLUKU**

### **O IZDAVANJU OBVEZNICA REPUBLIKE HRVATSKE UZ PLASMAN NA DOMAĆEM I INOZEMNOM TRŽIŠTU KAPITALA**

I.

Radi izvršenja izdataka utvrđenih Državnim proračunom za 1997. godinu,
Republika Hrvatska zadužuje se izdavanjem obveznica uz plasman na domaćem
i inozemnom tržištu kapitala (Euro-domaće kunske obveznice), u iznosu od
300.000.000,00 kuna.

II.

Obveznice iz točke I. ove Odluke nominirane su u iznosu od 10.000,00
kuna svaka te glase na donosioca. Obveznice se izdaju po cijeni od 98,5
nominalnog iznosa uz fiksnu kamatnu stopu od 12,5% godišnje, te s dospijećem
18. prosinca 1998. godine. Obveznice se uplaćuju 8. siječnja 1997. godine,
s kojim danom počinje obračun kamata po istima. Kamata po obveznicama isplaćivat
će se polugodišnje počevši od 18. lipnja 1997. godine, a glavnica će se
u cijelosti isplatiti po dospijeću.

III.

Ovlašćuje se ministar financija za zaključenje ugovora sukladno odredbama
točaka I. i II. ove Odluke.

IV.

Stupanjem na snagu ove Odluke prestaje važiti Odluka o izdavanju obveznica
Republike Hrvatske na domaćem i međunarodnom tržištu kapitala ("Narodne
novine", broj 107/96).

V.

Ova Odluka stupa na snagu danom donošenja te će se objaviti u "Narodnim
novinama".

Klasa: 441-03/97-01/01
Urbroj: 5030105-97-1
Zagreb, 3. siječnja 1997.

Predsjednik
**mr. Zlatko Mateša,** v. r.

Odluka, NN 2/1997-28
## Rješenje o imenovanju Josipa Belamarića pomoćnikom ministra kulture

### NN 2/1997 (9.1.1997.), Rješenje o imenovanju Josipa Belamarića pomoćnikom ministra kulture

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91,14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici 30. prosinca 1996. godine donijela

## **RJEŠENJE**

Imenuje se JOSIP BELAMARIĆ pomoćnikom ministra kulture.

Klasa: 080-02/96-05/98
Urbroj: 50304/2-96/01
Zagreb, 30. prosinca 1996.

Predsjednik
**mr. Zlatko Mateša,** v. r.

Rješenje, NN 2/1997-29
## Rješenje o imenovanju Ferdinanda Medera privremenim ravnateljem Hrvatskog restauratorskog zavoda

### NN 2/1997 (9.1.1997.), Rješenje o imenovanju Ferdinanda Medera privremenim ravnateljem Hrvatskog restauratorskog zavoda

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
18. Uredbe o spajanju javnih ustanova restauratorske djelatnosti, Vlada
Republike Hrvatske je na sjednici 30. prosinca 1996. godine donijela

## **RJEŠENJE**

Imenuje se FERDINAND MEDER privremenim ravnateljem Hrvatskog restauratorskog
zavoda.

Klasa: 080-02/96-05/97
Urbroj: 50304/2-96/01
Zagreb, 30. prosinca 1996.

Predsjednik
**mr. Zlatko Mateša,** v. r.

Rješenje, NN 2/1997-30
## Pregled izdanih jamstava u 1996. godini

### NN 2/1997 (9.1.1997.), Pregled izdanih jamstava u 1996. godini

# **MINISTARSTVO FINANCIJA**

## **PREGLED IZDANIH JAMSTAVA U 1996. GODINI**

*Tabela broj III*

**Zaključak Vlade RH Riznični Datum U Iznos Iznos Rok**

**Datum Klasa, broj izdava- korist Za u izvornoj u kunama**

**Ur. broj jamstva nja valuti**

---

**1 2 3 4 5 6 7 8 9**

25.07.96. 441-03/96-01/06 N-280-JJF-IF 11.07.96. Hrvatska banka INA-Drnišplast
d.o.o., Drniš 2.980.000,00 DEM 11.007.524,00 5

5030105-96-3 za obnovu i za obnovu proizvodnje

razvitak polietilenskih cijevi

---

25.07.96. 432-02/93-01/02 K-380-JAE-IF 06.09.96. Zagrebačka banka "Istra"
genetski centar 5.710.000.000,00 ITL 20.281.920,00 3

5030105-96-3 d.d. Zagreb d.o.o. Buzet

---

25.07.96. 441-03/96-01/12 N-280-JAF-IF 01.10.96. Zagrebačka banka "Hrvatske
vode" - Zagreb 26.083.078,89 DEM 93.027.909,17 5

5030105-96-2 d.d. Zagreb za nabavku opr. od "THYISSEN

GUSS AG. SCMALKER

VEREIN"

---

03.10.96. 342-01/96-01/07 N-840-JAG-IF 08.10.96. Riječka banka "Jadrolinija"
Rijeka za nabav- 6.450.000.00 USD 34.794.525.00 0,25

5030105-96-1 d.d. Rijeka ku broda od francuskog

isporučitelja Sabamen Ronnes

---

26.09.96. 432-02/96-01/76 N-191-JAH-IF 16.10.96. Riječka banka Županija
Primosko-goranska za 12.000.000,00 KN 12.000.000,00 1

5030105-96-1 d.d. Rijeka kupovinu nekretnina društva

"Torpedo" d.d. Rijeka

---

29.08.96. 441-03/96-01/02 K-280-JAI-IF 03.10.96. Raiffeisenbank Luka
Rijeka 15.000.000,00 DEM 53.499.000,00 4

5030116-96-4 Austria d.d. Zagreb

---

10.10.96. 343-03/95-01/04 K-250-JBJ-IF 17.10.96. Societe Generale Zračna
luka Zadar 7.775.200,00 FRF 8.223.362,53 2

5030116-96-5 K-250-JBA-IF Societe Generale Zračna luka Zadar 32.878.900,00
FRF 34.774.039,79 5

11.11.96. 310-14/96-01/01 K-280-JBB-IF 13.11.96. Hrvatska banka obveznice
za povrat avansa 16.375.000,00 USD 87.378.637,50 2

5030116-9611 za obnovu i Ino naručiteljima 1 broda

razvitak (Novogradnje 237)

---

11.11.96. 310-14-96-01/01 K-280-JBC-IF 25.11.96. Hrvatska banka obveznice
za povrat avansa 48.000.000,00 USD 256.636.800,00 2

5130116-96-11 za obnovu i Ino naručiteljima 4 broda

razvitak (Novogradnja 417,418.421,422)

---

05.12.96. 341-01/94-01/01 K-040-JBD-IF 18.12.96. Kartner Lan- Hrvatske
željeznice Zagreb - 42.000.000,00 ATS 21.264.096,00 6

5030105-96-2 des-und Hypo- za kupnju rezervnih dijelova,

bank AG opreme i materijala

---

UKUPNO U KUNAMA 632.887.813,99

Klasa: 441-01/96-01/40
Urbroj: 513-09/96-4
Zagreb, 30. prosinca 1996.

Ministar
**mr. Božo Prka,** v. r.

Ostalo, NN 2/1997-31
## Pravilnik o dopuni Pravilnika o općim uvjetima za obavljanje telekomunikacijskih usluga

### NN 2/1997 (9.1.1997.), Pravilnik o dopuni Pravilnika o općim uvjetima za obavljanje telekomunikacijskih usluga

# **MINISTARSTVO POMORSTVA, PROMETA I VEZA**

Na temelju članka 16. stavka 3. Zakona o telekomunikacijama ("Narodne
novine", br. 53/94), ministar pomorstva, prometa i veza donosi

## **PRAVILNIK**

### **O DOPUNI PRAVILNIKA O OPĆIM UVJETIMA ZA OBAVLJANJE TELEKOMUNIKACIJSKIH USLUGA**

Članak 1.

U Pravilniku o općim uvjetima za obavljanje telekomunikacijskih usluga
("Narodne novine", br. 84/95, 101/96 i 105/96), u članku 36., iza stavka
4. dodaje se novi stavak 5. koji glasi:

"Davatelj usluga ispostavlja pretplatniku novi račun za telekomunikacijske
usluge ako se provjerom utvrdi da je u razdoblju na koje se odnosi pritužba
pretplatnika postojala smetnja ili druga tehnička neispravnost koja je
uzrok povećanog zaduženja za obavljenu telekomunikacijsku uslugu. Ako je
račun telekomunikacijskih usluga već plaćen u cijelosti, pretplatniku se
vraća više zaračunati iznos ili se za taj iznos umanji slijedeći račun
telekomunikacijskih usluga."

Dosadašnji stavci 5., 6., 7., 8., 9., 10. i 11., postaju stavci 6.,
7., 8., 9., 10., 11. i 12.

Članak 2.

Ovaj pravilnik stupa na snagu osmi dan nakon objave u "Narodnim novinama".

Klasa: 011-01/96-02/82
Urbroj: 530-07-96-5
Zagreb, 16. prosinca 1996.

Ministar
**mr. Željko Lužavec,** v. r.

Pravilnik, NN 2/1997-32
## Naredba o razvrstavanju luka otvorenih za javni promet na području Županije Istarske

### NN 2/1997 (9.1.1997.), Naredba o razvrstavanju luka otvorenih za javni promet na području Županije Istarske

# MINISTARSTVO POMORSTVA, PROMETA I VEZA

Temeljem članka 7. stavak 1. Zakona o morskim lukama ("Narodne novine",
br. 108/95) u svezi s Odlukom o mjerilima za razvrstaj luka otvorenih za
javni promet ("Narodne novine", br. 31/96), ministar pomorstva, prometa
i veza, donosi

## **NAREDBU**

### **O RAZVRSTAJU LUKA OTVORENIH ZA JAVNI PROMET NA PODRUČJU ŽUPANIJE ISTARSKE**

I.

Prema veličini i značaju za Republiku Hrvatsku luke otvorene za javni
promet na području Županije istarske razvrstavaju se u:

1. Luke županijskog značaja:

1) luka Pula

2) luka Umag - putnička luka

3) luka Novigrad - putnička luka

4) luka Poreč - putnička luka

5) luka Rovinj - putnička luka

2. Luke lokalnog značaja:

1) luka Savudrija

2) luka Zambratija

3) luka Lovrečica

4) luka Dajla - Karigador

5) luka Funtana

6) luka Vrsar

7) luka Peroj

8) luka Fažana

9) luka Banjole

10) luka Polje

11) luka Runke

12) luka Medulin

13) luka Kuje

14) luka Krnica

15) luka Trget

16) luka Sveta Marina

17) luka Rabac

18) luka Plomin

II.

Ova Naredba stupa na snagu danom objave u "Narodnim novinama".

Klasa: 342-01/96-02/84
Urbroj: 530-02-96-2 NP
Zagreb, 27. prosinca 1996.

Ministar
**mr. Željko Lužavec,** v. r.

Naredba, NN 2/1997-33
## Objava o upisu u upisnik proizvođača poljoprivrednog sadnog materijala

### NN 2/1997 (9.1.1997.), Objava o upisu u upisnik proizvođača poljoprivrednog sadnog materijala

# **MINISTARSTVO POLJOPRIVREDE I ŠUMARSTVA**

## **OBJAVA**

### **O UPISU U UPISNIK PROIZVOĐAČA POLJOPRIVREDNOG SADNOG MATERIJALA**

Ministarstvo poljoprivrede i šumarstva na temelju članka 42. Zakona
o poljoprivrednom sjemenu i sadnom materijalu ("Narodne novine", br. 50/88,
26/93. i 29/94.) objavljuje da se u Upisnik proizvođača poljoprivrednog
sadnog materijala upisuju proizvođači:

35. "AGRO-PULJIZ" d.o.o., RUNOVIĆ s pravom proizvodnje voćnog i loznog
sadnog materijala,

36. "AGROING" d.o.o. VARAŽDIN, s pravom proizvodnje voćnog sadnog materijala,

37. "FRAGARIA" d.o.o. ZAGREB, s pravom proizvodnje voćnog sadnog materijala,

38. "HORVAT" d.o.o. DONJI KRALJEVEC, s pravom proizvodnje voćnog sadnog
materijala,

39. "HRVAŠTINA" d.o.o. SINJ, s pravom proizvodnje loznog sadnog materijala,

40. IVAN KRZNARIĆ, VIROVITICA, s pravom proizvodnje voćnog i loznog
sadnog materijala,

41. "VITROPLANT" p.o.o. SOLIN, s pravom proizvodnje voćnog i loznog
sadnog materijala,

42. V.R.V. d.o.o. VELIKA GORICA, s pravom proizvodnje loznog sadnog
materijala,

43. "ZAGREB-FRUIT" d.o.o., s pravom proizvodnje voćnog sadnog materijala,

- Tekst na stranici 3140 koji pod točkom 26., objavljen u "Narodnim
novinama" 79/96, od 26. 9. 1996. i koji se odnosi na proizvođače sadnog
materijala mijenja se tako da glasi:

"AGROZADAR" d.d., ZADAR, s pravom proizvodnje loznog i voćnog sadnog
materijala.

Klasa: 011-02/96-01/210
Urbroj: 525-01-96-1
Zagreb, 12. prosinca 1996.

Ministar
poljoprivrede i šumarstva
**Matej Janković**, v. r.

Ostalo, NN 2/1997-38
## Ispravak Uredbe o preporučenim i graničnim vrijednostima kakvoće zraka

### NN 2/1997 (9.1.1997.), Ispravak Uredbe o preporučenim i graničnim vrijednostima kakvoće zraka

# USTAVNI SUD REPUBLIKE HRVATSKE

Nakon uspoređivanja s izvornim tekstom, utvrđene su pogreške u Tablicama
1., 2., 3., 4., 5. i 6. iz članka 9. Uredbe o preporučenim i graničnim
vrijednostima kakvoće zraka, objavljenoj u "Narodnim novinama" broj 101
od 29. studenog 1996. godine, te se daje

## **ISPRAVAK**

### **UREDBE O PREPORUČENIM I GRANIČNIM VRIJEDNOSTIMA KAKVOĆE ZRAKA**

Ispravan tekst Tablica, 1., 2., 3., 4., 5. i 6. iz članka 9. Uredbe
o preporučenim i graničnim vrijednostima kakvoće zraka glasi:

Urbroj: 50501-96-7
Zagreb, 7. siječnja 1997.

Glavni i odgovorni urednik
"Narodnih novina"
**Marijan Prus**, v. r.

---

Tablica 1.

Preporučene (PV) i granične (GV) vrijednosti kakvoće zraka za
sumpor-dioksid (SO2) u ovisnosti o koncentraciji i načinu mjerenja lebdećih
čestica (mg/m3)

Ostalo, NN 2/1997-40
## Odluka o Nacionalnoj klasifikaciji djelatnosti

### NN 3/1997 (10.1.1997.), Odluka o Nacionalnoj klasifikaciji djelatnosti

# VLADA REPUBLIKE HRVATSKE

41

Na temelju čl. 4. st. 2. Zakona o Nacionalnoj klasifikaciji djelatnosti
(»Narodne novine«, broj 98/94), Vlada Republike Hrvat­ske je na sjednici
održanoj 19. prosinca 1996. donijela

## ODLUKU

### O NACIONALNOJ KLASIFIKACIJI DJELATNOSTI

I.

Ovom Odlukom propisuje se Nacionalna klasifikacija djelatnosti s
nazivima područja, potpodručja, odjeljaka, skupina, razreda i podrazreda
gospodarskih i inih djelatnosti.

U Nacionalnoj klasifikaciji djelatnosti označeni su:

područja                   -
jednoslovnom oznakom;

potpodručja              -
dvoslovnom oznakom;

odjeljci
                   -
dvoznamenkastom brojkom;

skupine                     -
troznamenkastom brojkom;

razredi                      -
četveroznamenkastom brojkom;

podrazredi                -
peteroznamenkastom brojkom.

II.

»Dodatak 1 - Nacionalna klasifikacija djelatnosti, Dodatak 2 -
Nacionalna klasifikacija djelatnosti s objašnjenjima i Dodatak 3 - Skraćeni
nazivi Nacionalne klasifikacije djelatnosti otiskani su uz ovu Odluku i čine
njezin sastavni dio.«

III.

Danom stupanja na snagu ove Odluke prestaje važiti Odluka o Nacionalnoj
klasifikaciji djelatnosti (»Narodne novine«, br. 6/95).

IV.

Ova Odluka stupa na snagu danom objave u »Narodnim novinama«.

Klasa: 950-02/96-01/02

Urbroj: 5030105-96-2

Zagreb, 19. prosinca 1996.

  Predsjednik
**mr. Zlatko Mateša**, v. r.

if !supportEmptyParas endif

#### DODATAK 1 – NACIONALNA KLASIFIKACIJA DJELATNOSTI

#### [I. dio](dodatni/368126.htm)

#### if !supportEmptyParas endif

#### [II. dio](dodatni/368127.htm)

#### DODATAK 2 – NACIONALNA KLASIFIKACIJA DJELATNOSTI S OBJAŠNJENJIMA

if !supportEmptyParas endif

[I.
dio](dodatni/368128.htm)

if !supportEmptyParas endif

[II.
dio](dodatni/368129.htm)

if !supportEmptyParas endif

[III.
dio](dodatni/368130.htm)

if !supportEmptyParas endif

[IV.
dio](dodatni/368131.htm)

if !supportEmptyParas endif

**DODATAK 3 –** **SKRAĆENI NAZIVI** **NACIONALNE
KLASIFIKACIJE**

if !supportEmptyParas endif

[I.
dio](dodatni/368132.htm)

if !supportEmptyParas endif

Odluka, NN 3/1997-41
## Pravilnik o izmjenama i dopunama Pravilnika o načinu izdavanja isprava i viza strancima te o obrascima tih isprava i viza

### NN 4/1997 (15.1.1997.), Pravilnik o izmjenama i dopunama Pravilnika o načinu izdavanja isprava i viza strancima te o obrascima tih isprava i viza

# MINISTARSTVO UNUTARNJIH POSLOVA

Na temelju članka 70. Zakona o kretanju i boravku stranaca ("Narodne
novine", broj 53/91., 22/92., 26/93. i 29/94.) ministar unutarnjih poslova
donosi

## PRAVILNIK

### O IZMJENAMA I DOPUNAMA PRAVILNIKA O NAČINU IZDAVANJA ISPRAVA I VIZA STRANCIMA TE O OBRASCIMA TIH ISPRAVA I VIZA

Članak 1.

U Pravilniku o načinu izdavanja isprava i viza strancima te o obrascima
tih isprava i viza ("Narodne novine", broj 54/91.) u članku 23. stavak
2. mijenja se i glasi:

"Sadržaj vize propisan je Obrascem 7. koji je pravokutnog oblika izmjere
10,5x7,5 cm".

Iza stavka 2. dodaju se novi stavci 3. i 4. koji glase:

"Obrazac vize sadrži: oznaku REPUBLIKA HRVATSKA, serijski broj vize,
grb Republike Hrvatske otisnut na srebrnoj foliji s kružnim mikro tekstom
"Republika Hrvatska", te oznaku VIZA.

Obrazac vize sadrži i prostor za upis podataka po rubrikama, koje su
otisnute na hrvatskom, engleskom i francuskom jeziku, i to kako slijedi:
tip vize, važnost vize od - do, broj ulazaka, dužina boravka, mjesto izdavanja,
broj putovnice, prostor za primjedbe te prostor za potpis službene osobe
i otisak pečata."

Dosadašnji stavak 3. postaje stavak 5.

Članak 2.

U članku 24. stavku 1. iza točke 3. dodaje se nova točka 3a. koja glasi:
"3a. ulazna."

Članak 3.

U članku 27. stavak 3. briše se.

Članak 4.

Obrazac 6. i 7. iz članka 22. i 23. Pravilnika zamjenjuje se novim obrascima
6. i 7. koji su tiskani uz ovaj Pravilnik i njegov su sastavni dio.

Obrazac broj 9. iz članka 27. Pravilnika briše se.

Članak 5.

Ovaj Pravilnik stupa na snagu 1. siječnja 1997. godine.

Broj: 511-01-64-37503/1-96.

Zagreb, 16. prosinca 1996.

Ministar Ivan Penić, v. r.

![](dodatni/368133.gif)
![](dodatni/368134.gif)
![](dodatni/368135.gif)
![](dodatni/368136.gif)
![](dodatni/368137.gif)
![](dodatni/368138.gif)

Pravilnik, NN 4/1997-42
## Odluka o prikupljanju podataka o inozemnim izravnim i portfolio ulaganjima

### NN 4/1997 (15.1.1997.), Odluka o prikupljanju podataka o inozemnim izravnim i portfolio ulaganjima

# **NARODNA BANKA HRVATSKE**

Na temelju članka 55. i 67. Zakona o Narodnoj banci Hrvatske ("Narodne
novine" broj 35/95 - pročišćeni tekst) i članka 8. Zakona o osnovama deviznog
sustava, deviznog poslovanja i prometu zlata ("Narodne novine" broj 91A/93),
Savjet Narodne banke Hrvatske na sjednici održanoj 8. siječnja 1997. godine,
donio je

**## ODLUKU**

**### O PRIKUPLJANJU PODATAKA O INOZEMNIM IZRAVNIM I PORTFOLIO ULAGANJIMA**

I.

Radi praćenja ostvarenja Platne bilance Republike Hrvatske, Narodna
banka Hrvatske provodi statističko istraživanje o inozemnim izravnim i
portfolio ulaganjima.

II.

Domaće pravne osobe dužne su Narodnoj banci Hrvatske dostavljati podatke
o portfolio i izravnim ulaganjima u skladu s Uputom za provedbu ove Odluke.

III.

Uputu za sastavljanje Anketnih upitnika, kao i rokove dostavljanja propisat
će guverner Narodne banke Hrvatske u roku od 60 dana od donošenja Odluke.

IV.

Ova Odluka stupa na snagu danom objavljivanja u "Narodnim novinama".

O.br. 374/97.
Zagreb, 8. siječnja 1997.

Predsjednik Savjeta
Narodne banke Hrvatske
guverner
**dr. Marko Škreb,** v. r.

Odluka, NN 4/1997-45
## Prosječni srednji tečaj za njemačku marku (DEM) za 1996. godinu

### NN 4/1997 (15.1.1997.), Prosječni srednji tečaj za njemačku marku (DEM) za 1996. godinu

# NARODNA BANKA HRVATSKE

Na temelju članka 3. stavak 2. Zakona o trgovačkim društvima ("Narodne
novine", br. 111/93) Narodna banka Hrvatske objavljuje

## **PROSJEČNI SREDNJI TEČAJ ZA NJEMAČKU MARKU (DEM) ZA 1996. GODINU**

Prosječni srednji tečaj iskazan u kunama za 100.- DEM za 1996. godinu
iznosio je 361,4536.

O.g. br. 1/97
Zagreb, 9. siječnja 1997.

Guverner
Narodne banke Hrvatske
**dr. Marko Škreb,** v. r.

Ostalo, NN 4/1997-46
## Pravilnik o izmjenama i dopunama Pravilnika o naknadama za tehnički pregled vozila i drugim poslovima koji se obavljaju u stanicama za tehničke preglede vozila

### NN 4/1997 (15.1.1997.), Pravilnik o izmjenama i dopunama Pravilnika o naknadama za tehnički pregled vozila i drugim poslovima koji se obavljaju u stanicama za tehničke preglede vozila

# **CENTAR ZA VOZILA HRVATSKE i HRVATSKI AUTOKLUB**

Temeljem članka 280. stavak 3. Zakona o sigurnosti prometa na cestama
("Narodne novine" broj:59/96) i rješenja Ministarstva unutarnjih poslova
Republike Hrvatske broj 511-01-72-7693/7-93 od 5. kolovoza 1993. godine,
Nadzorni odbor Centra za vozila Hrvatske d.d. na sjednici održanoj 19.
prosinca 1996. i Upravni odbor Hrvatskog autokluba na sjednici održanoj
20. prosinca 1996. (u daljem tekstu: stručne organizacije) donijeli su

## **PRAVILNIK**

### **O IZMJENAMA I DOPUNAMA PRAVILNIKA O NAKNADAMA ZA TEHNIČKI PREGLED VOZILA I DRUGIM POSLOVIMA KOJI SE OBAVLJAJU U STANICAMA ZA TEHNIČKE PREGLEDE VOZILA**

Članak 1.

U preambuli briše se tekst "članka 265. stavka 2. i .." a broj "277"
mijenja se brojem "280".

Članak 2.

U članku 8. broj "85%" mijenja se brojem "82,4%", a broj "15%" mijenja
se brojem "14,6%".

Članak 3.

U članku 11. broj "42%" mijenja se brojem "39,4%, a broj "15%" mijenja
se brojem "14,6%, a iza točke "6" dodaje se nova točka "7" koja glasi:

"7. Dio naknade koji služi za prevenciju sigurnosti prometa na cestama.........3%".

Članak 4.

U prilogu "Odluka o visini naknada za tehnički pregled i registraciju
vozila i poslove koji su s tim povezani" broj "85%" mijenja se brojem "82,4%,
broj "10,5%" mijenja se brojem "10,2%", broj "4,5%" mijenja se brojem "4,4%",
a ispred teksta "ukupno 100%" dodaje se tekst koji glasi "Za prevenciju
sigurnosti prometa na cestama 3,0%".

Članak 5.

Ovaj Pravilnik stupa na snagu osmog dana od objave u "Narodnim novinama",
a primjenjuje se od 1. veljače 1997. godine.

Broj: 124/97
Zagreb, 20. prosinca 1996.

Hrvatski autoklub
Zamjenik Predsjednika Upravnog odbora
**dr. Marijan Ćurković,** v. r.

I/1; broj: 1135-1/96.
Zagreb, 19. prosinca 1996.

Centar za vozila Hrvatske d.d.
Predsjednik Nadzornog odbora
**Ivan Babovac, dipl. ing.** v. r.

Pravilnik, NN 4/1997-47
## Odluka o usklađivanju mirovina od 1. prosinca 1996. i o najvišoj starosnoj i invalidskoj mirovini

### NN 4/1997 (15.1.1997.), Odluka o usklađivanju mirovina od 1. prosinca 1996. i o najvišoj starosnoj i invalidskoj mirovini

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 30. stavka 3. Zakona o osnovnim pravima iz mirovinskog
i invalidskog osiguranja ("Narodne novine", br. 53/91) i članka 6. točke
12. Statuta Republičkog fonda mirovinskog i invalidskog osiguranja radnika
Hrvatske ("Narodne novine", br. 58/90., 21/92., 116/93. i 23/95.), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 23. prosinca 1996., donosi

## **ODLUKU**

### **O USKLAĐIVANJU MIROVINA OD 1. PROSINCA 1996. I O NAJVIŠOJ STAROSNOJ I INVALIDSKOJ MIROVINI**

1. Mirovine korisnika koji su pravo na mirovinu ostvarili do 1. prosinca
1996. povećavaju se od 1. prosinca 1996. za 100,00 kn.

Ovako povećane mirovine usklađuju se od 1. prosinca 1996. još za 10%.

2. Osnovica za povećanje mirovina prema točki 1. ove odluke je svota
mirovine koja je korisniku pripadala na dan 1. prosinca 1996.

3. Mirovine korisnika koji su pravo na mirovinu ostvarili 1. prosinca
1996. ili nakon toga dana, ali najkasnije do 31. prosinca 1996., povećavaju
se od dana ostvarivanja prava za 100,00 kn.

Ovako povećane mirovine usklađuju se od 1. prosinca 1996. još za 10%.

4. Osnovica za povećanje mirovina prema točki 3. ove odluke je svota
mirovine koja korisniku pripada na dan priznanja prava na mirovinu, povećana
za 5,6% prema Odluci o usklađivanju mirovina od 1. rujna 1996. i o najvišoj
starosnoj i invalidskoj mirovini ("Narodne novine", broj 82/96).

5. Najviša starosna i invalidska mirovina od 1. prosinca 1996. iznosi
3.532,12 kn.

6. Usklađivanje mirovina po ovoj odluci obavit će se po službenoj dužnosti,
bez donošenja rješenja.

7. Ova odluka stupa na snagu idućeg dana od dana objave u "Narodnim
novinama", a primjenjuje se od 1. prosinca 1996.

Klasa: 140-13/97-01/87
Urbroj: 341-99-01/97/1
Zagreb, 23. prosinca 1996.

Predsjednik Upravnog odbora
Republičkog fonda mirovinskog
i invalidskog osiguranja
radnika Hrvatske
**dr. Đuro Njavro,** v. r.

Odluka, NN 4/1997-51